cyanic-selkie/wikianc huggingface dataset:
Lielā Shizma
Jau no Senbaznīcas laikiem dažādu reģionu kristīgās ticības piederīgo vidū pastāvēja vienotība pamatmācības artikulos un arī nelielas atšķirības nenozīmīgākos teorijas un prakses jautājumos. Senbaznīcā izteiktākās robežas ir manāmas starp Romas impērijas austrumu kristiešiem, kuri runāja un rakstīja grieķiski un rietumu kristiešiem, kuri pārsvarā runāja un rakstīja latīniski. Kā pirmā izveidojās un nostiprinājās austrumu kristietība ar centriem Jeruzalemē, Antiohijā un Ēģiptes Aleksandrijā. Nedaudz vēlāk attīstījās arī rietumu kristietība, kuras centri bija Romā un Kartāgā (mūsdienu Tunisijas Vidusjūras piekrastē).
Izšķirošais savstarpējo attiecību lūzums notika 1054. gadā, kad Romas pāvests Leons IX nosūtīja savu vēstnieku kardinālu Humbertu ar uzdevumu atrisināt pastāvošos saspīlējumus. Kardināls Humberts, lai arī dedzīgs un dievbijīgs kristīgo reformu piekritējs, bija neiecietīgs pret citādiem uzskatiem un neprata austrumu baznīcā lietoto grieķu valodu. Sarunas starp Romas pāvesta sūtni un Konstantinopoles patriarhu Mihaēlu Cerulariusu bija neveiksmīgas un noslēdzās ar to, ka 16. jūnijā kardināls Humberts pirms patriarha vadīta dievkalpojuma novietoja uz altāra (neilgi pirms tam mirušā) pāvesta vārdā sastādītu ekskomunikācijas ziņu gan patriarham, gan visiem, kuri viņu atbalstīs. Šim notikumam sekoja arī Konstantinopoles patriarha atbildes ekskomunikācijas paziņojums attiecībā uz Romas pāvestu un viņa piekritējiem.
Lai arī bija pūliņi apvienot baznīcu Otrajā Lionas (1274) un Florences (1439) koncilos, Lielā Shizma ievērojami ietekmēja Austrumu un Rietumu kristietības savstarpējās attiecības līdz pat nesenam laikam, kad tika uzsākti jauni ekumeniski dialogi. Formāli abpusējo ekskomunikāciju atcēla 1965. gadā Romas pāvests Pāvils VI un Konstantinopoles patriarhs Atenagors I.
Pundurplanēta
Pundurplanēta ir liels lodveida debess ķermenis, kas riņķo ap zvaigzni (Saules sistēmā ap Sauli), bet nav pietiekoši liels, lai ar savu gravitācijas lauku attīrītu savu orbītu no mazākiem ķermeņiem. Jēdziens 2006. gada augustā tika pieņemts 26. Starptautiskās Astronomijas savienības asamblejā. Pēc tā ieviešanas Plutons zaudēja planētas statusu, kas tam bija 76 gadus. Saules sistēmā pieci objekti ir atzīti par pundurplanētām — Plutons, Cerera, Haumeja, Makemake un Erīda. Ir diskusijas par pundurplanētas statusa piešķiršanu vēl dažiem Saules sistēmas objektiem. Izņemot Cereru, pundurplanētas ir Transneptūna objekti.
Pundurplanētas definīcija
Par pundurplanētām uzskata debess ķermeņus, kuri atbilst šādiem kritērijiem:
Pundurplanētas saraksts
Pie šīs grupas pieder pieci objekti:
Potenciālās pundurplanētas
Sešas vēl neapstiprinātas, bet iespējamas pundurplanētas ir:
Jēdziena vēsture
1930. gadā astronoms Klaids Tombo atklāja Plutonu, kas kļuva par Saules sistēmas devīto planētu. Kopš 1992. gada tiek atklāti vēl dažnedažādi objekti, kas riņķo ap Sauli, un atrodas tālāk par Plutonu. 2003. gadā tika atklāta Erīda, kas pēc izmēriem ir lielāka par Plutonu. Tās pastāvēšana tika aptiprināta 2005. gada janvārī un sākotnēji tika pasludināta par Saules sistēmas desmito planētu. Pēc šī atklājuma astronomu vidū sākās debates, vai Saules sistēmā ir vēl lieli objekti, cik daudz tie ir, vai tos visus uzskatīt par planētām.
26. Starptautiskās Astronomijas savienības Ģenerālajā asamblejā tika precizēta planētas definīcija, kā rezultātā Plutons tai vairs neatbilda. Tāpēc nācās Plutonu “pazemināt”, ieviešot pundurplanētas jēdzienu.
Blanko
Blanko var būt:
Aleksandrs Vanags (sportists)
Aleksandrs Vanags (dzimis, miris ) bija Latvijas futbolists un basketbolists. Latvijas futbola izlasē viņš debitēja, 18 gadu vecumā. Pēc Otrā pasaules kara viņš spēlēja futbolu Francijā.
Biogrāfija
Vanags spēlēja labās malas uzbrucēja un pussarga pozīcijā. Karjeras sākumā viņš spēlēja "Universitātes Sports" komandā, bet vēlāk pārcēlās uz ASK. No 1937. līdz 1940. gadam viņš Latvijas futbola izlasē 18 spēlēs guva 9 vārtus.
Papildus futbolam Vanags spēlēja arī basketbolu starptautiskā līmenī, kļūstot par 1939. gada Eiropas čempionāta basketbolā sudraba medaļas ieguvēju. 1942. gadā vācu okupācijas laikā Vanags ASK sastāva ieguva Latvijas čempiona titulu.
Augstākie zirnekļi
Augstākie zirnekļi ir zirnekļu apakškārta; mērenajā klimatiskajā zonā visbiežāk sastopamā zirnekļu grupa. Dzīves ilgums lielākajai daļai ir ap 1 gadu.
Aleksandrs Vanags (sportists)
Biogrāfija
Pēc Otrā pasaules kara Vanags apmetās Francijā, kur viņš pievienojās RC Strasbourg. Pēc tam pārgāja uz FC Nancy, bet tad atgriezās Strasbūras klubā. 140 spēlēs Strasbūras labā viņš guva 10 vārtus. 1951. gadā viņš ar RC Strasbourg ieguva Francijas kausu, bet 1947. gadā spēlēja kausa finālā. 1949./50. gada sezonā Strasbūras komandā spēlēja arī sava laika Latvijas izlases vārtsargs Jānis Bebris.
Pēc spēlētāja karjeras beigām kļuva par futbola un basketbola treneri.
Augstākie zirnekļi
Morfoloģija
Heliceras ir vairāk attīstītas — to posmi ir vērsti mediālā virzienā, viens pret otru. Šādi vērstas heliceras saucas ar labidognatu uzbūvi, atšķirībā no ortognatām helicerām, kas saliekas no augšas uz leju (piem. tarantuliem). Tas ļauj uzbrukt daudz lielākiem upuriem, un ar ko arī saistās šo zirnekļu samērā mazais izmērs.
Sistemātika
Augastākos zirnekļus mēdz dalīt divās infrakārtās: Paleocribellatae un Neocribellatae. Paleocribellatae sastāv tikai no vienas dzimtas (Hypochilidae) ar apmēram 10 sugām. Neocribellatae infrakārtā ir ap 32 tūkst. sugu (ap 90 dzimtu).
Warcraft Adventures: Lord of the Clans
WarCraft Adventures: Lord of the Clans ir piedzīvojumu spēle, kuru izstrādājusi Blizzard Entertainment. Darbība norisinās Warcraft visumā. Pirms izlaišanas,, spēle tika atcelta.
Ārējās saites
Warcraft (seria)
Kurši
Kurši (lt), agrāk arī kūri (la), bija baltu cilts, kas ieplūda latviešu un lietuviešu tautās. Pirms Ziemeļu krusta karu sākuma kurši apdzīvoja mūsdienu Kurzemes lielāko daļu, kur izveidojās Kursa, un Lietuvas ziemeļrietumus, kur tie vēlāk saplūda ar žemaišiem. 10.gs. iekarojot Kurzemes pussalas ziemeļus, kurši pakļāva šeit dzīvojošos somugrus.
Vēsture
Senajos un viduslaikos kurši bija pazīstami kā drosmīgi jūrasbraucēji un kareivji. Kuršu kuģi sauca par kurēnu. Kurši bija iesaistīti daudzos karos un aliansēs ar zviedru, dāņu un īslandiešu vikingiem.
Vēl tagad daudzās vietās Eiropā, gar Baltijas jūras piekrasti, sastopami vietvārdi un ielu nosaukumi, kas saistās ar kuršiem. Snorri Sturlusona ap 1225. gadu sarakstītajā „Heimskringla” minēts, ka dāņi lūdzās: „Dievs, sargi mūs no kuršiem!” Iespējams, arī kurši bija starp pagāniem, kas 1187. gada augustā uzbruka un nopostīja Svēlandes pirmo galvaspilsētu Sigtunu un nogalināja Upsālas bīskapu Johannu.
Kuršu pilskalni izvietoti vairākus kilometrus iekšzemē, lai nodrošinātu aizsardzību iebrukumiem no jūras puses, rietumiem, un parasti atrodas to upju krastos, kas nodrošina piekrastes un iekšzemes tirdzniecību.
1230. un 1253. gadu Kursas dalīšanas līgumos minētas piecas kuršu valstis.
Kurši bija viena no pēdējām baltu tautām, kas pieņēma kristietību. Vienkāršajā tautā pagānu rituāli notika līdz pat 19. gadsimtam.
Etnonīms
Kuršu un prūšu etnonīmi, iespējams, nav cēlušies no hidronīmiem. Baltists Volfgangs Šmids ierosina etimoloģiskos sastatījumus ar latīņu currene, cursus, cursarius un itāļu corsaro. Sakne kurš < kurs (s > š pēc r). Šī interesantā hipotēze tiek pamatota ar ziņām par kuršu izveicību uz jūras un uzbrukumiem krasta apmetnēm. Tādējādi kurši apzīmētu Baltijas jūras pirātus gluži kā cursarius Vidusjūras. To apstiprina deverbālas izcelsmes lietvārdi, kas vēl atrodami lietuviešu valodas izloksnēs, piemēram, žemaišu kuršas 'āķis, ķeksis': liet. kúrti 'celt; kurt', latv. kurt 'aizdedzināt'. Iespējams, ka kuršu nosaukuma attīstība bijusi mazliet citādāka, gan joprojām par pamatu ņemot latīņu vārdu cursāre (braukāt šurpu turpu). Tādējādi senākais kuršu nosaukums latīņu valodā varēja būt cursārae vai corsārae (korsāri — tie, kas braukā šurpu turpu), vēlāk vārds saīsināts līdz cursae/corsae. Latviskojot latīņu vārdu tika iegūts vārds kursai, kas arī uzskatāms par senāko kuršu tautas nosaukumu latviešu/kuršu valodā, kā pēdas joprojām ir saglabājušas daudzos vietvārdos un uzvārdos kā Kursīši, kursenieki utt. Tā kā kuršiem bija cieši sakari ar zviedriem, zviedru valodas ietekmē vārds mainīts uz kuršai, jo zviedri burtkopu rs izrunā kā rš. Šis vārds arī aizgūts lietuviešu valodā un likts par pamatu latviešu formai kurši. Tā kā kuršiem blakus dzīvoja lībieši, tad lībiešu valodas iespaidā radās otra forma kūr(a)i, no kā arī iespējams Kurzemes nosaukums — Kūr(u)-zeme vai Kurs(u)-zeme un latīņu vārdi cūrōnes (kurši, kūri) un Cūrlandia (Kurzeme), no kā arī angliskie nosaukumi Curonian (kuršu-) un Curland (Kurzeme). Tāpat kā līviem, letiem u.c. arī kuršiem bija savi pašnosaukumi, un maz ticams, ka tas būtu cēlies tik sarežģītā veidā.
Zviedru sāgās kurši pieminēti kā Cori un Chori.
Valoda
Kuršu valoda bija baltu valoda, kas izzuda 15.—16. gadsimtā. Kuršu valodā atrodamas dažas leksikas īpatnības, kas tai kopīgas tikai ar prūšu valodu, tāpēc mūsdienās pastāv uzskats, ka kuršu valoda ir viens no baltu perifērajiem dialektiem, kas piederējis rietumbaltu grupai. Pateicoties ilgstošajiem sakariem ar kaimiņiem, kuršu valoda kļuvusi tuvāka austrumbaltiem. Vēlāk latviešu un lietuviešu valodas asimilēja kuršu valodu, bet liecības par kuršu valodu saglabājušās latviešu valodā un nedaudz arī žemaišu izloksnēs.
Raksturīga kuršu vietvārdu īpatnība ir izskaņa -s, -us, vai -is, kā piemēram vietvārdos Pilsāts, Saldus, Mosedis, Skoudas (Skoda), Grobins (tagadējā Grobiņa), Anbotens (Embūte), iespējams, arī Tukums, Cēsis (kā Kurzemes vendu dibināta vieta).
Kuršu kāpu iedzīvotāji kursinieki runāja īpašā kuršu kāpu dialektā. Kursenieki, sākot ar 16. gadsimtu, izceļoja no Latvijas laikā, kad Kurzemes hercogs bija Prūsijas hercogam ieķīlājis Grobiņas apriņķi. Viņu valoda ir izveidojusies, senajai kuršu valodai sajaucoties ar latviešu valodu, un tajā saskatāma spēcīga lietuviešu un vācu valodas ietekme.
Fiziskais tips
Maz ziņu par 9.—12. gadsimta kuršu antropoloģisko tipu, jo šajā laikā kā galvenais apbedīšanas veids kuršu apdzīvotajā teritorijā bija nostiprinājusies kremācija. Pēc vēlākiem datiem antropologi pieņem, ka kuršiem varētu būt mezokrāns eiropeīdais antropoloģiskais tips ar vidēji platu seju. Šāds pats antropoloģiskais tips novērojams daļai latgaļu un citiem austrumbaltiem, kuri dzīvojuši Daugavas un Dņepras augštecē, tagadējos Vitebskas, Tveras un Smoļenskas apgabalos.
Angolas lielieplaka
Angolas lielieplaka ir zemūdens lielieplaka Atlantijas okeāna dienvidaustrumos. Izvietojusies starp Āfrikas kontinenta krastu austrumos, Gvinejas grēdu ziemeļos, Dienvidatlantijas grēdu rietumos un Vaļu grēdu dienvidos. Veidojusies mezozojā, ieliecoties okeāna gultnei. Vidējais dziļums ap 4000—6000 metru, maksimālais — 6050 metru. Gultnē globigerīnu dūņas un sarkanais māls. Lielieplakas rietumu malā Svētās Helēnas sala.
Esplanāde (Rīga)
Vēsture
Viduslaikos šajā vietā atradies Kubes kalns, kas norakts laikā starp 1783. un 1784. gadiem, izveidojot smilšainu laukumu jeb Marsa laukumu (Marsfeld, 1843) Rīgas garnizona karaspēka apmācībām un parādēm. 1857. gadā sāka nojaukt pilsētas vaļņus un bastionus, esplanādes zemes joslu nododot pilsētas rīcībā apbūvei, bet karaspēka apmācībām un plašiem sabiedriskiem pasākumiem saglabāja nelielu tās daļu, t. s. Parādes laukumu (Paradenplatz, 1858), kur mūsdienās ir parks. 1901. gadā Esplanādē notika Rīgas 700 gadu jubilejas rūpniecības, mākslas amatniecības un pilsētas attīstības sasniegumu izstāde. Sākot no 1888. gada, Esplanādē atkārtoti notika Vispārējie latviešu Dziesmu un Deju svētki (1888., 1923., 1926., 1931., 1933., 1948., 1950. gados). Ziemas mēnešos Esplanādē vienmēr darbojusies publiskā slidotava. 1884. gadā Esplanādē tika uzcelta Kristus Piedzimšanas pareizticīgo katedrāle. 1903. gadā Esplanādes malā uzcēla Rīgas biržas komercskolu (tās telpās tagad atrodas Latvijas Mākslas akadēmija), 1905. gadā uzcēla Mākslas muzeja ēku.
LSPR laikā 1919. gadā Esplanādi pārdēvēja par Komunāru laukumu, kas bija izvēlēta par 1. maija svinību galveno vietu. Pēc Rīgas atgūšanas Latvijas brīvības cīņu laikā Esplanādes laukumu atsāka izmantot Latvijas armijas parādēm, pēc tam dziesmu svētkiem un citiem masu pasākumiem. Pēc Ulmaņa apvērsuma (1934) to pārdēvēja par Vienības laukumu, 1934. gadā pēc Roberta Krodera scenārija laukumā tika uzvests brīvdabas lieluzvedums "Atdzimšanas dziesma". Pēc Latvijas okupācijas parku atkal pārdēvēja par Komunāru parku, bet 1990. gadā atjaunoja vēsturisko Esplanādes nosaukumu.
Parks
Esplanādes parka veidošanu uzsāka ainavu arhitekts Georgs Kūfalts. Tagadējie apstādījumi veidoti ap 1950. gadu kā daļēji regulārs caurstaigājams parks. Parkā tika iestādīti un aug vēl mūsdienās divdaivu ginks (Ginkgo biloba), Amerikas dzeltenkoks (Cladrastis kentukea), parastais skābardis (Carpinus betulus), parastais dižskābardis (Fagus sylvatica), sarkanlapu parastais dižskābardis (Fagus Sylvatica purpurea Latifolia), dzeltenais bērzs (Betula alleghaniensis), olveida katalpa (Catalpa ovata), Mandžūrijas riekstkoks (Juglas mandshurica), Amūras korķkoks (Phellodendron amurense), lauku kļava (Acer campestre), kalnu kļava (Acer pseudoplatanus), sīkstais bērzs (Betula lenta), vienkrāsas baltegle (Abies concolor) u.c. koku sugu paraugi (10 vietējās un 82 introducētās kokaugu un krūmu sugas).
Pieminekļi
1913. gadā, atzīmējot 100. gadadienu kopš uzvaras 1812. gada karā, Parādes laukumā (Paradenplatz) uzstādīja pieminekli ievērojamajam rīdziniekam, Krievijas Impērijas armijas virspavēlniekam ģenerālfeldmaršalam Mihaelam Barklajam de Tolli. To atjaunoja 2002. gadā.
Latvijas brīvības cīņu laikā katedrāles aizmugurē apglabāja 27 nošautos padomju varas atbalstītājus, t. s. komunārus, un pēc LSPR valdības priekšsēdētāja P.Stučkas rīkojuma Esplanāde tika pārdēvēta par Komunāru laukumu. Mainoties valsts iekārtai, laukumu atkal dēvēja par Esplanādi, komunāri 1920. gada novembrī tika pārapbedīti Brāļu kapos.
Latvijas PSR laikā vietā, kur tagad ir abas Esplanādes strūklakas, 1953. gadā bija paredzēts uzbūvēt septiņus metrus augstu Staļina pieminekli (tēlnieki Aleksandra Briede un Jānis Briedis), kas nenotika Hruščova iesāktās "Atkušņa politikas" dēļ.
1936. gadā pie Mākslas muzeja tika atklāts piemineklis latviešu gleznotājam Janim Rozentālam (tēlnieks B. Dzenis), ap to izveidojot apstādījumus. tika atklāts piemineklis Rainim (tēlnieks K. Zemdega, arhitekts Dz. Driba). parkā tika atklāts piemineklis pulkvedim Oskaram Kalpakam (tēlnieks G. Panteļejevs, arhitekts A. Veidemanis).
Pie Kalpaka bulvāra un K. Valdemāra ielas krustojuma kopš 1993. gada atrodas Kobes pilsētas dāvana — metāla pulkstenis, kas rāda abu sadraudzības pilsētu laiku. Pie Latvijas Mākslas akadēmijas ieejas 2010. gadā novietoja Brigitas Zelčas-Aispures skulptūru "Villendorfas Venera 21. gadsimtā.
Andrija
Andrija (it) ir pilsēta un komūna Itālijas dienvidrietumos Apūlijas provincē 10 km no Adrijas jūras krasta, Barletas-Andrijas-Trani provinces lielākā pilsēta un viens no tās administratīvajiem centrs. Lauksaimniecības reģiona centrs, kurā apstrādā galvenokārt izaudzētās olīvas, vīnu un mandeles. Pilsētā atrodas 13. gadsimta Kasteldelmontes pils, kas iekļauta UNESCO Pasaules mantojuma sarakstā.
Sandrīna Grida
Sandrīne Grida (fr; dzimusi Kannās, Francijā) ir Francijas basketboliste, spēlē centra pozīcijā, Francijas sieviešu valstsvienības dalībniece. 2023. gadā pārstāv Itālijas klubu PF Schio. Vairākas sezonas spēlējusi Sieviešu Nacionālajā basketbola asociācijā (WNBA), pārstāvot Konektikutas "Sun" un Losandželosas "Sparks".
Karejera
Kopā ar Francijas izlasi izcīnījusi Eiropas čempiontitulu 2009. gada čempionātā, kas notika Latvijā, sudrabu, kā arī bronzu 2020. gada olimpiskajās spēlēs. Kopā Eiropas čempionātos izcīnījusi septiņas dažāda kaluma medaļas, ko nav izdevies paveikt nevienai citai basketbolistei.
Žans Moreass
Žans Moreass (Jean Moréas, dzimis 1856. gada 15. aprīlī, miris 1910. gada 30. aprīlī), dzimis Joannis Papadiamontopuls (Ιωάννης Παπαδιαμαντόπουλος), bija grieķu dzejnieks, kas rakstīja franču valodā.
Moreass piedzima Atēnās tiesneša ģimenē. Moreasam bija franču guvernanti, kas viņā radīja interesi par franču dzeju. 1875. gadā Moreass devās uz Parīzi studēt jurisprudenci. Parīzē viņš sāka apgrozīties literātu aprindās un iepazinās ar Les Hydropathes, rakstnieku grupu, kurā darbojās arī Gijs de Mopasāns. Moreass publicēja dzeju Lutèce un Le Chat noir, kā arī izdeva divus dzejas krājumus franciski — Les Syrtes un Cantilènes, kas bija radīti spēcīgā Pola Verlēna ietekmē. Iepriekš Moreass jau bija izdevis dzejas krājumu grieķiski un franciski.
Sākotnēji Moreass bija simbolists, un 1886. gadā Le Figaro tika publicēts viņa simbolisma manifests. Tajā pašā gadā Moreass arī nodibināja periodisko izdevumu Le Symbolist. Līdz 1890. gadu sākumam viņš tika uzskatīts par vienu no nozīmīgākajiem simbolisma dzejniekiem. 1891. gadā Moreass publicēja Le Pèlerin passioné, kurā atteicās no Ziemeļeiropas un ģermāņu ietekmēm, kā romantisma, un arī dažiem simbolisma aspektiem un aicināja atgriezties pie klasicisma, grieķu un romiešu tradīcijām.
Evana Reičela Vuda
Evana Reičela Vuda (en; dzimusi Relejā, Ziemeļkarolīnā, ASV) ir amerikāņu aktrise un dziedātāja.
Savu aktrises karjeru uzsāka 1990. gadu vidū ar filmēšanos vairākos TV seriālos, tai skaitā American Gothic un Once and Again. Kā filmu aktrise viņa debitēja ar lomu filmā "Lielie mazie noslēpumi" (2002) un kļuva pazīstama pēc filmēšanās Zelta globusa balvai izvirzītajā filmā "Trīspadsmitgadnieces" (2003). Vēl ir filmējusies filmās "Jaukā pārliecība" (2005), "Tas notika ielejā" (2006), "Skrienot ar šķērēm" (2006), "Pāri Visumam" (2007). Laikraksts The Guardian viņu nosauca par vienu no labākajām savas paaudzes aktrisēm. 2005. gadā viņa piedalījās amerikāņu pankroka grupas Green Day dziesmas Wake Me Up When September Ends videoklipa filmēšanā.
Antalja
Antalja, arī Antālija (, agrāk saukta Adalija, el, Attália) ir pilsēta Turcijā, Vidusjūras piekrastē un ir Antaljas ila galvaspilsēta. Pilsētā dzīvo 798.507 iedzīvotāji (2008. gada dati). Antaljas pilsēta atrodas antīkās Pamfilijas (austrumos) un Līcijas (rietumos) teritorijā. Antaljā valda Vidusjūras klimats, un tā atrodas uz klints, kuru ieskauj kalni. Mustafa Kemals Ataturks teicis, ka bez šaubām Antalja ir pasaulē skaistākā vieta. Pēc 1970. gadā uzsāktās tūrisma attīstības pilsēta kļuvusi par starptautiski atzītu kūrortu.
Klimats
Antaljas apvidus ir noslēgts no ziemeļu vēsajiem vējiem, un tam ir raksturīgs tipisks Vidusjūras klimats ar karstu, sausu vasaru un vidēji siltu un lietainu ziemu. Aptuveni 300 dienas gadā ir saulainas, jūras ūdens temperatūra nekad nenokrīt zemāk par 15 °C, un vasarā tas ir ap 29 °C. Jūlijā un augustā gaisa temperatūra ir ap 45 °C.
Sadraudzības pilsētas
Antaljai ir astoņas sadraudzības pilsētas:
Antaljā dzimuši
Alfabētiskā secībā:
Brocēnu novads
Brocēnu novads bija pašvaldība Kurzemes austrumu daļā. Izveidots 2001. gada 27. decembrī, apvienojoties Brocēnu pilsētai ar lauku teritoriju, Blīdenes pagastam un Remtes pagastam. 2007. gadā novadam pievienoja arī Gaiķu pagastu. 2010. gadā Brocēnu lauku teritoriju pārdēvēja par Cieceres pagastu.
Rockstar Leeds
Rockstar Leeds (iepriekš — Mobius Entertainment) ir angļu datorspēļu izstrādātājfirma. Firmas nosaukums ir pilsēta uz kuras tā bāzēta (Līdsa). Rockstar Leeds ir visvairāk izdevuši spēles pārnēsājamajām konsolēm, piemēram, Game Boy Color, Game Boy Advance un PlayStation Portable. Firmu 1997. gadā izveidoja Gordons Hols, Džeisons Makgens, Deivs Bokss, Džastins Džonsons un Aiens Baudens. Kompānija sastāv no 75 spēļu dizaineriem un programētājiem. 2004. gada aprīlī kompāniju nopirka Rockstar Games un tās nosaukumu nomainīja uz Rockstar Leeds. Sākumā kompānijas birojs bija kādā 18. gadsimta baznīcā, bet vēlāk, pēc GTA: Liberty City Stories izdošanas 2005. gadā firma parvācās uz modernu biroju parku.
Ārējās saites
Rockstar Games Rockstar Games
Dzelzceļa līnija Tukums II—Jelgava
Sīkāk par līnijas vēsturi skaties rakstu Dzelzceļa līnija Jelgava I—Krustpils
Acoustic Ladyland
Acoustic Ladyland ir britu džeza-pankmūzikas grupa no Londonas. Tās sastāvu veido Pīts Verhams (Pete Wareham, balss, tenorsaksofons un baritonsaksofons), Sebs Ročfords (Seb Rochford, bungas), Kriss Šārkijs (Chris Sharkey, ģitāra), un Rūta Gollere (Ruth Goller, basģitāra). Grupas pirmo trīs disku ierakstos basģitāru spēlēja Toms Herberts no grupas The Invisible. Acoustic Ladyland ir arī džeza mūzikas apvienības F-IRE dalībnieki.
Vēsture
Lai arī Acoustic Ladyland izveidojās 2001. gadā, viņu pirmais albums Camouflage, kas sarakstīts, iedvesmojoties Džimija Hendriksa dziesmās, nāca klajā tikai 2004. gadā. Grupas otrais albums Last Chance Disco tika izdots 2005. gadā un kļuva par tā gada labāko albumu britu džeza mūzikas izdevniecības Jazzwise skatījumā.
Polar Bear ir Acoustic Ladyland bundzinieka Seba Ročforda, kā arī Toma Herberta un Pīta Verhama paralēls projekts. 2010. gada 13. novembrī Pīts Verhams nāca klajā ar paziņojumu par to, ka "grupa, kādu visi to pazīstam, vairs nepastāv"; 2010. gada decembrī grupa nospēlēja pēdējo atvadu koncertu sēriju.
12. trolejbusu maršruts (Rīga, 2011)
12. trolejbusu maršruts ir Rīgas sabiedriskā transporta trolejbusu maršruts, kas kursē no Šmerļa līdz Āgenskalna priedēm.
12. trolejbusu maršruts tika atklāts 2011. gada 1. jūnijā kā divu agrāko maršrutu — 4. un 7. trolejbusu maršruta — apvienojums. Līdz ar to no 2011. gada 1. jūnija tika slēgti 4. un 7. trolejbusu maršruti.
Darbdienās pa 12. trolejbusu maršrutu kursē 6 trolejbusi, kuri pavisam veic 82 reisus, brīvdienu reisi ir atcelti kopš 2021. gada 16. janvāra. Šobrīd 12. trolejbusu maršruts ir visgarākais trolejbusu maršruts Rīgā, kurā trolejbusi kursē, neatslēdzoties no kontakttīkla (vispārīgi garākais ir 4. trolejbusu maršruts).
Maršrutu apkalpo gan RP SIA "Rīgas Satiksme" 1. trolejbusu parks, gan RP SIA "Rīgas Satiksme" 2. trolejbusu parks.
Pieturvietas
12. trolejbusu maršrutā ir 44 pieturas, virzienā Šmerlis — Āgenskalna priedes ir 22 pieturas, tāpat virzienā Āgenskalna priedes — Šmerlis — 22 pieturas.
Eņģelis
Eņģelis (grc, angelos — vēstnesis, sūtnis) ir dvēseliska saprātīga bezdzimuma būtne Ābrama reliģijās, kas pilda un vēsta augstāko spēku jeb Dieva gribu un kam piemīt pārcilvēciskas spējas.
Bieži tiek attēloti cilvēku izskatā ar sniegbaltiem spārniem aiz muguras.
Vārda etimoloģija
Grieķiskais vārds grc angelos ir tiešais tulkojums no he mal'ah, kam ir tāda pati nozīme, kas savukārt izveidojies no arhaiskās saknes he, "sūtīt"; no ivrita aizgūts arī vārds arābu valodas ar malak.
Vecajā Derībā
Pastāv viedoklis, kas balstīts uz Pirmās Mozus grāmatas 6:2-4, pēc kura grēcīgie eņģeļi kādreiz kopojās ar ļaudīm, radot milžus. Eņģeļi pārvērtās par cilvēkiem un nolaidās uz zemes:
Par "Dieva dēliem" Bībelē sauc ne tikai eņģeļus, bet arī ticīgos ļaudis, līdz ar to, vadoties pēc ebreju un kristiešu tradīcijām, šī panta jēga ir tāda, ka ticīgie ļaudis sāka laulāties ar neticīgajiem, ietekmējās no viņiem, un paši morāli pagrima. No baznīcas dievvārdu viedokļa, Dieva dēli ir Seta pēcteči, bet cilvēku meitas ir Kaina pēcteči.
Jaunajā Derībā
Lielākoties, Bībelē rakstot par kritušiem un dažādiem grēkojušiem (kas nav pildījuši Dieva gribu) eņģeļiem, izmanto mazo sākumburtu, bet pieminot svētos Eņģeļus, izmanto lielo sākumburtu.
Korānā
Eņģeļu pasaule ir paralēla cilvēku pasaulei, ticēšana eņģeļiem ir neatņemama Islāma ticības daļa. Eņģeļi pilnībā pakļaujas Allāha gribai, jo atšķirībā no cilvēkiem tiem nav savu vēlmju.
Rietumkrasts
Rietumkrasts (, aḍ-Ḍiffā l-Ġarbīya,, HaGadah HaMa'aravit) jeb Jordānas Rietumkrasts ir teritorija Tuvajos Austrumos. Par Rietumkrastu to sauc tāpēc, ka tā atrodas uz rietumiem no Jordānas upes. 1948. gadā, Izraēlas neatkarības kara laikā, Rietumkrastu anektēja Jordānija. Tā atradās Jordānijas pakļautībā līdz 1967. gadam, kad Sešu dienu karā teritoriju pārņēma Izraēla. Mūsdienās Rietumkrasts un Gazas josla veido Palestīnas autonomiju.
Anklešvara
Anklešvara (, en) ir pilsēta Indijas rietumos Gudžarātas štatā. Izvietojusies štata dienvidaustrumos Bharūčas distriktā Narmadas upes kreisajā krastā 225 km no štata galvaspilsētas Gāndhīnagaras. Ievērojams ķīmiskās rūpniecības un naftas pārstrādes centrs.
Gulbenes viduslaiku pils
Gulbenes viduslaiku pils bija Rīgas arhibīskapijas pils 14.-16. gadsimtā Krustalīces upītes ielokā tagadējā Brīvības ielā 13 Gulbenes pilsētā. Pēc nopostīšanas Livonijas kara laikā 1577. gadā to vairs neatjaunoja. 1838. — 1843. gadā uz pilsdrupām uzcēla Gulbenes evaņģēliski luterisko baznīcu. Vecgulbenes muižas īpašnieki uzbūvēja divas kungu mājas, kas tiek dēvētas par Balto pili un Sarkano pili.
Vēsture
Gulbenes arhibīskapa pils atradās 1224. gada Tālavas dalīšanas līgumā pieminētajā letgaļu Gulbenes pilsnovadā. Tā atradās pie nozīmīgā Kokneses - Alūksnes lielceļa. Uzskata, ka mūra pils uzcelta Rīgas arhibīskapa Frīdriha fon Pernšteina valdīšanas laikā 1340. gadā. Pirmo reizi rakstos tā minēta 1416. gadā. Arhibīskapu un ordeņa savstarpējo cīņu laikā 1479. gadā, kad arhibīskaps Silvestrs Stodevešers noslēdza savienību ar Zviedrijas karali, pili ieņēma Livonijas ordenis. 1481. gada februārī Livonijas-Maskavijas kara laikā krievu karaspēks četras nedēļas ar ārkārtīgu nežēlību siroja Vidzemē un uzbruka arhibīskapa pilīm. 1489. gadā Rīgas pilsētas un Livonijas ordeņa kara laikā Gulbenes pilī patvērās arhibīskaps Mihaels Hildebrands.
Krievu nopostīto pili pēc kara vairs neatjaunoja. Pēc Vidzemes iekarošanas Zviedrijas karalis Gustavs Ādolfs Gulbenes pilsnovadu uzdāvināja savam ģenerālim Gustavam Hornam, bet pēc muižu redukcijas 17. gs beigās šeit iekārtotā muiža nonāca Zviedrijas valsts īpašumā. 1638. gada arklu revīzijā rakstīts, ka Gulbene agrāk bijusi pils, bet tagad te atrodas tikai pilsmuiža.
Krievijas impērijas ķeizariene Katrīna II Vecgulbenes pilsmuižu (Alt-Schwanenburg) 1763. gadā piešķīra feldmaršalam Burhardam Miniham (Burkhard Christoph von Münnich). 1789. gada muiža nokļuva ietekmīgās Fītinghofu dzimtas valdījumā, bet 1802. gadā fon Volfu dzimtas īpašumā. 1837. gadā pilsdrupu vietā uzcēla Gulbenes luterāņu baznīcu, pirms tam atrokot pils mūrus un uzmērojot plānu.
Pils apraksts
Gulbenes pilij bijuši divi būvperiodi. Vispirms uzcelts četrstūrains aizsargmūris ar diviem apdzīvojamiem korpusiem. Vēlāk, domājams pēc 1479. gada, karu periodā ar Livonijas ordeni un Maskaviju, stūrim piebūvēts apaļš lielgabalu tornis. Pēc 2001. gadā veiktās pilsvietas apsekošanas, konstatēja, ka pils galvenais būvmateriāls bijuši laukakmeņi.
Suraža (Krievija)
Suraža — pilsēta Krievijā, Brjanskas apgabalā, Suražas rajona administratīvais centrs. Tajā dzīvo 11,7 tūkstoši iedzīvotāju. Pilsēta atrodas Iputes upes labajā krastā, 177 km uz rietumiem no Brjanskas.
Suraža ir pazīstama no 1626. gada, kad tā bija Suražiči ciems. No 1778. līdz 1921. gadam Suraža bija apriņķa pilsēta Černigovas guberņā.
Iedzīvotāju skaits
19. gadsimtā un līdz 20. gadsimta sākumam, Suražas iedzīvotāju vairākums bija ebreji.
Kaspars Cipruss
Kaspars Cipruss (dzimis Rēzeknē) ir bijušais latviešu basketbolists, kurš spēlēja centra pozīcijā. Pēdējā komanda, ko pārstāvējis, bija Latvijas Basketbola līgas (LBL-2) klubs BK Jēkabpiils. Bijis Latvijas basketbola izlases dalībnieks, izlases sastāvā debitējis. Pēc aktīvo spēlētāja gaitu beigām darbojies kā basketbola funkcionārs un aģents. Šobrīd K. Cipruss ir Latvijas Basketbola savienības ģenerālsekretārs.
Klubu karjera
K. Ciprusa pirmā profesionālā komanda bija "ASK/Brocēni/LMT", kurai viņš pievienojās 1998. gadā. Komandā K. Cipruss pavadīja nepilnas trīs sezonas, savas pēdējās sezonas laikā viņš uz dažiem mēnešiem tika izīrēts Gulbenes "Bukiem". Uz savu pirmo ārzemju komandu K. Cipruss devās 2000. gadā, kad noslēdza līgumu ar Itālijas Pallacanestro Trieste komandu. Pēc sezonas Itālijā, 2001.—2002. gada sezonu K. Cipruss uzsāka Slovēnijas komandas Ļubļanas "Olimpija" sastāvā, bet jau novembrī pārcēlās uz citu Ļubļanas komandu "Slovan". Taču arī šajā komandā viņš nepabeidza sezonu, jo tās vidū atgriezās Latvijā, nokļūstot Rīgas "Skonto" sastāvā, kurā pavadīja arī pusi no nākamās sezonas. 2003. gada sākumā pārcālās uz Polijas Tarnovas "Azoty". 2003. gada vasarā K. Cipruss devās uz Spāniju, kur pievienojās CB Sevilla komandai. Sezonas laikā viņš tika izīrēts citai spāņu komandai Ciudad de Huelva, taču nākamo gadu atkal uzsāka Seviljā (komandas nosaukums mainīts uz Caja San Fernando), kurā pavadīja divas sezonas. 2006.—2007. gada sezonu K. Cipruss sāka spāņu komandas Lugo "Breogan" sastāvā, taču pēc pussezonas pievienojās BK Ventspils komandai. Ventspilī K. Cipruss pavadīja arī nākamās sezonas pirmo pusi, taču februārī pievienojās "Liepājas lauvām". Pirms 2008.—2009. gada sezonas K. Cipruss mēģināja iekļūt Ķīnas komandas "Shangdong" sastāvā, taču tas neizdevās, tādēļ sezonu viņš uzsāka Čehijas "Prostejov" sastāvā. Tur viņš aizvadīja tikai divas spēles, bet kopš 2009. gada sākuma spēlēja Apvienoto Arābu Emirātu klubā "Al Ahli". Vēlāk K. Cipruss pārcēlās uz SK Valmiera. 2011. gada augustā viņš uz pārbaudes laiku pievienojās Igaunijas klubam Rakveres "Tarvas". Taču jau pēc 2011.—2012. gada sezonas beigām pievienojās Lietuvas klubam Paņevežas "Lietkabelis".
Kopš 2013. gada spēlējis Latvijas klubos, nepilnu sezonu arī Igaunijā. Līdz 2021. gadam K. Cipruss spēlēja amatiera statusā, vienlaikus darbojoties arī kā basketbola funkcionārs (bijis Latvijas Jaunatnes basketbola līgas direktors) un aģents. Šobrīd viņš ir Latvijas Basketbola savienības ģenerālsekretārs.
Latvijas izlase
K. Cipruss ir spēlējis visu vecumu Latvijas jaunatnes izlasēs. Vispirms spēlējis U-16 izlasē, taču tās sastāvā nav piedalījies Eiropas čempionātos, jo jau 16 gadu vecumā spēlēja U-18 izlasē. 1998. gadā K. Cipruss U-18 izlases sastāvā Eiropas čempionātā izcīnīja 4. vietu, šajā komandā gan nespēlējot nozīmīgu lomu. Nākamajā gadā viņš Latvijas izlases sastāvā piedalījās Pasaules U-19 čempionātā, kurā izlase ierindojās 9. vietā. 2000. gada Eiropas U-18 čempionātā K. Cipruss jau bija viens no Latvijas izlases līderiem (15,6 punkti, 9,5 atlēkušās bumbas), kā arī kļuva par visa turnīra labāko cīnītāju par atlēkušajām bumbām. Latvijas U-20 izlases sastāvā Cipruss Eiropas čempionāta finālturnīros nav spēlējis, taču divas reizes (2000. un 2002. gadā) kopā ar izlasi nav pārvarējis kvalifikācijas turnīru. Kvalifikācijas turnīrā uz 2002. gada čempionātu K. Cipruss bija izlases līderis ar vidēji spēlē 15 punktiem un 12 atlēkušajām bumbām.
Liva Tailere
Plašākai publikai kļuva pazīstama ar lomu "Gredzenu Pavēlnieka" filmu sērijā.
Kopš 2003. gada viņa ir UNICEF labas gribas vēstniece ASV.
1. maijs
1. maijs ir gada 121. diena pēc Gregora kalendāra (122. garajā gadā). Līdz gada beigām ir atlikušas 244 dienas.
Vārda dienas
Ziedonis
Ģeometrija
Ģeometrija (γεωμετρία; geo - zeme, metria - mērīšana) ir matemātikas nozare, kurā tiek pētītas telpas īpašības, kā arī figūru izmērs, forma un savstarpējais novietojums. Ģeometrija ir viena no visvecākajām zinātnēm. Matemātiķi, kas nodarbojas ar ģeometriju, sauc par ģeometru.
Ģeometrija kā sistemātiska zinātne radās Senajā Grieķijā. 300. gadā p.m.ē. grieķis Eiklīds uzrakstīja darbu "Elementi", kas tiek uzskatīts par ģeometrijas pirmsākumu. Eiklīda ģeometrija nodarbojās ar plaknes un telpisku figūru izpēti, to laukuma un tilpuma aprēķināšanu. 1637. gada Dekarta piedāvātā koordinātu sistēma kļuva par analītiskās un diferenciālās ģeometrijas pamatu, bet uzdevumi, saistīti ar rasēšanu, noveda pie tēlotājas un projektīvās ģeometrijas veidošanās. 1829. gadā Lobačevskis atteicās no paralelitātes aksiomas un radīja jaunu neeiklīda ģeometriju, tādējādi nosakot turpmāko zinātnes attīstību un jaunu teorēmu izveidi.
1872. gadā Kleina piedāvātā ģeometrijas klasifikācija, kuras pamatā ir ģeometrisko objektu invariance, saglabājusies līdz šim.
Jēkabpils pilsētas ebreju pamatskola
Jēkabpils pilsētas ebreju pamatskola bija viena no Jēkabpils pamatskolām, kas pastāvēja pirmās Latvijas brīvvalsts laikā. Tā atradās Jēkabpilī, Lielā ielā 145.
Ģeometrija
Ģeometrijas apakšnozares
Ģeometrijas klasificēšana, ko piedāvāja Fēlikss Kleins savā "Erlangences programmā" (1872. gadā). Katra apakšnozare pēta konkrētas ģeometrisko objektu īpašības, kuras saglabājas, (invarianti) veicot dažus katrai nodaļai specifiskas pārveidojumu grupas. Pēc šīs klasifikācijas klasiskajā ģeometrijā var nodalīt galvenās apakšnozares.
Jēkabpils pilsētas ebreju pamatskola
Jēkabmiesta ebreju skola tika nodibināta jau 1861. gadā. Skola atradās toreizējā Lielajā ielā — tagad tā ir Brīvības iela, iepretim Kalpaka laukumam. Mācības notika ebreju valodā (ivritā vai idišā).
Pirmās brīvvalsts pieņemtais likums "Par Latvijas izglītības iestādēm" bija progresīvākais Eiropā, kas deva iespējas saņemt izglītību mazākumtautību bērniem dzimtajā valodā.
1929./ 1930. mācību gadā skolai bija pieteikušies un tajā mācījās 108 skolnieki. Skolā pasniedza 18 skolotāji. Mācību iestādi vadīja skolas pārzinis Joselis Taics, kurš 1933. gadā tika apbalvots ar Triju Zvaigžņu ordeni.
Skola pastāvēja līdz padomju okupācijai.
Ģeometrija
Aksiomas
Lai pierādītu to, ka Eiklīda ģeometrijas aksiomas nav pretrunā viena ar otru, un ir pilnīgas, tiek būvēts tas aritmētiskais modelis un rādīts, ka jebkurš modelis if izomorfs aritmētiskajam, kas nozīmē, ka tie ir izomorfi savā starpā. Eiklīda ģeometrijas neatkarīgumu attēlot ir grūtāk, aksiomu lielā skaita dēļ. Paralelitātes aksioma nav atkarīga no citām, jo uz pretējā apgalvojuma balstās Lobačevska   ģeometrija. Analoģiski tika pierādīta Arhimēda (trīs reālu skaitļu vietā tika paņemti trīs kompleksie skaitļi) un Kantora (par koordinātēm tika paņemti nevis trīs brīvi izvēlēti reāli skaitļi, bet tie tika noteiktā veidā iegūti) aksiomas kā arī viena no piederības aksiomām, kas faktiski nosaka telpas izmērus (jebkuras trīsdimensiju telpas vietā var uzbūvēt četru dimensiju telpu, bet jebkura daudzdimensiju telpa ir galīga).
Eiklīda postulāti
Eiklīda postulāti ir konstruēšanas likumi, izmantojot ideālu cirkuli un ideālu lineālu
Eiklīda ģeometrijas aksiomas
Elementārās matemātikas enciklopēdijā tiek piedāvāta sekojoša aksiomu sistēma
Ģeometrijas pamatjēdzieni
Matemātikā par pamatjēdzieniem sauc jēdzienus, ko nedefinē. Parasti tiem dod tikai intuitīvu paskaidrojumu. Ģeometrijas pamatjēdzieni ir punkts, taisne un plakne.
Senegālas sieviešu basketbola izlase
Senegālas sieviešu basketbola izlase ir nacionālā basketbola sieviešu komanda, kas pārstāv Senegālas Republiku starptautiskās basketbola sacensībās, tādās kā Āfrikas čempionāts, Pasaules čempionāts, Olimpiskās spēles. Pašlaik Senegālas izlase FIBA Pasaules izlašu rangā ieņem 22. vietu. Senegālas izlases labākais panākums ir 9 uzvaras Āfrikas čempionātā.
HTTP
HTTP jeb hiperteksta transporta protokols (en) ir lietojumslāņa protokols, kas paredzēts datu apmaiņai starp tīmekļa serveriem un pārlūkprogrammām. Tas ir galvenais informācijas pārraides veids vispasaules tīmeklī. Tā sākotnējā funkcija bija veids, kādā publicēt un pārraidīt hiperteksta dokumentus (HTML lapas), bet tagad ar to var pārraidīt arī cita veida datus.
HTTP ir pieprasījuma/atbildes protokols starp klientiem un serveriem. Transakciju vienmēr sāk klients, izveidojot TCP/IP savienojumu uz servera noteiktu portu (80 pēc noklusējuma) un nosūtot pieprasījumu serverim. HTTP serveris, kurš klausās šo portu, gaida, ka klients nosūtīs pieprasījumu, piemēram,  Pieprasījums var būt papildināts ar e-pasta stila MIME ziņojumu, kurš satur noteiktu skaitu informējošas galvenes virknes, kas apraksta dažādus pieprasījuma aspektus, aiz kā seko opcionāls ķermenis ar patvaļīgiem datiem. Pēc pieprasījuma virknes saņemšanas serveris atpakaļ nosūta atbildes virkni, piemēram, "200 OK" (pieprasījums izpildīts veiksmīgi), un savu ziņojumu, kura ķermenis satur pieprasīto failu, kļūdas paziņojumu vai citu informāciju.
HTTP 1.0 atšķiras no citiem uz TCP balstītiem protkoliem, piemēram FTP, ar to, ka savienojums tiek aizvērts tūlīt pēc pieprasījuma izpildes. Tas padara HTTP protokolu īpaši piemērotu vispasaules tīmeklim, kur lappuses bieži vien satur saites uz citiem serveriem. Savukārt HTTP 1.1 izmanto pastāvīgu TCP savienojumu — tādējādi pēc katra pieprasījuma nav jāveido jauns TCP savienojums.
HTTP ir bezstāvokļa protokols — gan serveris, gan klients neuztur savienojuma stāvokli — serveris nezina, vai klients ir saņēmis atbildi, klients pie timeout kļūdas nevar zināt, vai serveris ir apstrādājis pieprasījumu
Piemērs
Zemāk ir redzams saziņas piemērs starp HTTP klientu un HTTP serveri, kas darbojas uz www.google.lv 80. porta.
Klienta pieprasījums: GET / HTTP/1.1 Host: www.google.lv
Servera atbilde: HTTP/1.1 200 OK Content-Length: 3059 Server: GWS/2.0 Date: Sat, 11 Jan 2003 02:44:04 GMT Content-Type: text/html Cache-control: private Set-Cookie: PREF=ID=73d4aef52e57bae9:TM=1042253044:LM=1042253044:S=SMCc_HRPCQiqy X9j; expires=Sun, 17-Jan-2038 19:14:07 GMT; path=/; domain=.google.lv Connection: keep-alive
(papildināts ar rindas pārnesumu un Google sākumlapas HTML kodu)
HTTP 1.0 klients sūta pieprasījumu serverim un serveris sūta atbildi atpakaļ klientam. Pēc tā savienojums tiek izbeigts. Savukārt HTTP 1.1 atbalsta pastāvīgos savienojumus. Tas ļauj klientam nosūtīt pieprasījumu serverim, saņemt atbildi, un tad nosūtīt papildu pieprasījumus un saņemt papildu atbildes nekavējoties. Šo atkārtoto pieprasījumu laikā TCP savienojums netiek izbeigts, līdz ar to papildu datu plūsma TCP dēļ ir mazāka.
Darbība
Klients sūta pieprasījumu serverim. Pieprasījums satur atslēgvārdu (verb) un pieprasītā resursa adresi (kā failsistēmas ceļu), un var saturēt papildu headerus (formātā nosaukums:vērtība), un vēl dažu atslēgvārdu (ne GET) gadījumā var saturēt datus. Servera atbilde satur atbildes kodu (cik veiksmīgi pieprasījums tika izpildīts), papildu headerus un var saturēt atbildes datus.
Pieprasījumu veidi
Visplašāk lietotie pieprasījumu veidi ir GET un POST, lielākā daļa serveru neko citu neatbalsta (vai arī jebko citu atslēdz drošības apsvērumu dēļ).
Atbildes kodi
Tie ir 3ciparu skaitļi, kas satur informāciju, par to cik veiksmīgi izdevās izpildīt pieprasījumu:
HTTP starpniekserveri
Starp klientu un serveri var būt starpniekserveris (proxy). Tur izšķir 2 veidus: Jebkurā gadījumā starpniekserveri cauri ejošajiem pieprasījumiem var pievienot papildu headerus.
Reverse proxy gadījumā starpniekserveris uzvedas kā parasts HTTP serveris, tikai pārsūta saņemtos pieprasījumus uz attiecīgo serveri, nevis apstrādā uz vietas (atskaitot pieprasījumus, kurus var atbildēt ar datiem no cache).
Mirusi valoda
Mirusi valoda ir tāda valoda, kuru vairs neviens cilvēks neprot dzimtās valodas līmenī. Parasti tas notiek, valodai iznīkstot, kad tā pilnībā tiek aizvietota ar kādu citu valodu, piemēram, koptu valoda tika aizvietota ar arābu valodu, un daudzas Amerikas pamatiedzīvotāju valodas tika aizvietotas ar angļu, franču, spāņu vai portugāļu valodu.
HTTP
HTTP starpniekserveri
Forward proxy gadījumā HTTP pieprasījumiem jāsatur pilno URL, kas satur servera hostname, (nevis relatīvo, kā slēdzoties pa taisno). HTTPS gadījumā kients lieto CONNECT pieprasījumu, kas satur tikai servera hostname un starpniekserveris tad izveido TCP savienojumu, caur kuru darbina TLS. Šo metodi lieto arī, lai caur starpniekserveri dabūtu cauri ne-HTTP protokolus.
Mirusi valoda
Valoda izmirst arī tādos gadījumos, kad valodai strauji attīstoties vai asimilējoties tā attīstās par atvasinātu valodu vai pat valodu saimi. Piemēram, šobrīd mirusī latīņu valoda ir pirmvaloda mūsdienu romāņu valodu saimei; sanskrits ir mūsdienu Indijas valodu priekštecis, bet senslāvu valoda — mūsdienu dienvidslāvu valodu priekštece.
Dažkārt mirušo valodu turpina lietot kā zinātnes, likumdošanas vai liturģisko valodu. Sanskritu, latīņu valodu, baznīcslāvu valodu, avestu, geezu, koptu un citas mirušās valodas mūsdienās turpina lietot kā svētās valodas.
Dažos gadījumos mirušās valodas izdodas atdzīvināt. Viens no retajiem veiksmīgajiem piemēriem ir ivrits, kurš ilgus gadsimtus tika lietots tikai kā rituāla liturģiskā valoda, bet 19. gadsimtā tika veiksmīgi atdzīvināta, un šobrīd to ikdienā lieto apmēram 7 miljoni cilvēku.
Neptūna pavadoņi
Neptūnam ir zināmi 14 pavadoņi. Lielākais no tiem ir Tritons, kuru atklāja Viljams Lasels pēc 17 dienām pēc Neptūna atklāšanas. Nākamais pavadonis Nereīda tika atklāts tikai pēc 100 gadiem.
Pavadoņu neparastās orbītas
Tritons riņķo ap Neptūnu pa riņķveida orbītu, kura tomēr ir regresējoša. Regresējošas orbītas parasti ir neregulāriem pavadoņiem. Tritona orbīta ir unikāla ar to, ka ir regresējoša, atrodoties tik tuvu planētai.
Trešais lielākais Neptūna pavadonis, Nereīda, seko aiz Tritona ar lielu atstarpi, un tā orbīta ir visizstieptākā no visām Saules sistēmas planētu pavadoņu orbītām. Apocentrā pavadonis atrodas 7 reizes tālāk no planētas nekā pericentrā.
Diviem 2002. un 2003. gadā atklātajiem pavadoņiem S/2002 N4 un Psamatei ir lielākās līdz šim zināmās planētu pavadoņu orbītas. Tie apriņķo Neptūnu 25 gadu laikā, un vidējais attālums līdz Neptūnam ir 125 reizes lielāks, nekā attālums no Zemes līdz Mēnesim.
Pavadoņu izcelsmes teorija
Iespējams, ka Neptūna iekšējie pavadoņi nav primāri veidojumi, kas veidojušies kopā ar Neptūnu, bet gan izveidojušies sekundāri no iepriekšējo pavadoņu paliekām, kuri tika sagrauti, Neptūnam sagūstot Tritonu. Tritona sākotnējā orbīta bija izstiepta un radīja haotiskas perturbācijas iekšējo primāro pavadoņu kustībā, kas kļuva par cēloni pavadoņu savstarpējām sadursmēm un iziršanai. Tikai pēc tam, kad Tritona orbīta kļuva tuva riņķa līnijai, no izārdīto pavadoņu materiāla kondensējās esošie pavadoņi.
Matemātiskās modelēšanas rezultāti rāda, ka pavadonim S/2002 N1 ilgā laika posmā bija liela varbūtība sadurties ar Nereīdu. Abu šo pavadoņu līdzīgā pelēkā krāsa liek domāt, ka šis pavadonis varētu būt atšķēlies Nereīdas fragments.
Neptūna pavadoņu tabula
Neptūna pavadoņi šajā tabulā ir sakārtoti pēc apriņķošanas perioda lieluma (no mazākā līdz lielākajam). Tritons, kas ir pietiekoši liels, un pēc izmēriem līdzinās Mēnesim, iezīmēts ar violetu krāsu. (R) pie apriņķošanas perioda nozīmē to, ka pavadonis ap Neptūnu riņķo pretējā virzienā. Parasti pavadoņi riņķo ap planētām tajā pat virzienā, kurā planētas rotē ap savu asi.
Brīvais kritiens
Ķermeņa brīvā krišana ir vienmērīgi paātrināta taisnvirziena kustība, kura notiek tikai ķermeņa smaguma spēka ietekmē. Jau XVI gadsimta beigās G. Galilejs atklāja, ka brīvi krītoša ķermeņa kustība ir vienmērīgi paātrināta kustība un ka visi ķermeņi krīt ar vienādu paātrinājumu. Gandrīz divu tūkstošu gadu garumā no Aristoteļa laikiem līdz G. Galileja atklājumam zinātnē valdīja uzskats, ka smagie ķermeņi krīt ātrāk nekā vieglie.
Dioptrija
Dioptrija ( — caur, optos — redzams ) ir lēcas stipruma mērvienība un ar to izsaka lēcas optisko stiprumu. Tas ir apgriezts lielums fokusa attālumam. Ja fokusa attālums ir 1 m, tad optiskais stiprums ir 1 dioptrija (m-1). Gaismu sakopojošām lēcām stiprums dioptrijās ir pozitīvs, bet izkliedējošām — negatīvs. Dioptrija nav SI mērvienība, taču to plaši lieto optikā un oftalmoloģijā. Dioptrijās mēdz izteikt ne tikai briļļu optisko stiprumu, bet arī redzes novirzes no normas. Piemēram, ja cilvēka tuvredzības lielums ir –3 dioptrijas (D vai dpt), tad viņam jānēsā brilles, kuru lēcu stiprums ir –3 dioptrijas. Tālredzīgiem cilvēkiem briļļu lēcu stiprums ir pozitīvs.
Brīvais kritiens
Krītošie ķermeni kustas ar paātrinājumu, tāpēc ka uz tiem iedarbojas smaguma spēks, un šo paātrinājumu sauc par brīvās krišanas paātrinājumu. Brīvās krišanas paātrinājuma vektoru apzīmē ar g, un tas vērsts vertikāli lejup. Brīvās krišanas paātrinājums dažādos ģeogrāfiskā platuma grādos ir dažāds: uz poliem 9,83 m/s2, uz ekvatora 9,78 m/s2. Tomēr, ja aprēķinos netiek prasīta īpaša precizitāte, brīvās krišanas paātrinājuma skaitlisko vērtību noapaļo līdz 9,8 m/s2 vai pat līdz 10 m/s2.
Vienkāršākais brīvās krišanas piemērs ir ķermeņa krišana no kāda augstuma h bez sākuma ātruma. Brīvā krišana ir vienmērīgi paātrināta taisnvirziena kustība ar konstantu paātrinājumu. Ja izvēlēsimies koordinātu asi OY, kas vērsta augšup, un par atskaites punktu pieņemsim Zemi, tad brīvo krišanu varēsim analizēt, izmantojot formulu, kas atrodas, pieņemot ka υ0 = 0, y0 = h, a = —g. Ja ķermenis atrodas punktā, kura koordināta y < h, tā pārvietojums s ir s = y — h < 0. Šis lielums ir negatīvs, tāpēc ka kustība notiek pretēji pozitīvajam ass OY virzienam.
Rezultātā iegūstam: υ = —gt. Ātrums arī ir negatīvs, jo tas vērsts vertikāli lejup.
Caurulē ievietoti trīs dažādi priekšmeti, piemēram, skrots, korķis un putna spalva. Cauruli ātri apgriež. Visi trīs ķermeņi sasniedz caurules dibenu, bet tas notiek dažādā laikā: vispirms to sasniedz skrots, tad korķis un beidzot spalva. Taču tā tas ir tajā gadījumā, kad caurulē ir gaiss. Ja no caurules izsūknē gaisu, pēc izsūknēšanas aizver krānu un atkal apgriež cauruli, tad var redzēt, ka visi trīs ķermeņi nokrīt vienlaikus. Tātad visi ķermeņi vakuumā krīt ar vienādu paātrinājumu. Tādu krišanu vakuumā, krišanu, kuru nekas netraucē, arī sauc par brīvo krišanu. Daudzos gadījumos var neņemt vērā gaisa ietekmi uz brīvās krišanas paātrinājumu un uzskatīt, ka brīvās krišanas paātrinajums ir 9,8 m/s2. Turmāk aplūkosim tikai šādas kustības.
Brīvās krišanas paātrinājums
Paātrinājums ir ķermeņa ātruma maiņas temps. Paātrinājumu fizikā apzīmē ar burtu a. Tas var būt gan negatīvs, gan pozitīvs. Paātrinājums, tāpat kā spēks, ir vektoriāls lielums. Ja paātrinājuma vektora virziens sakrīt ar ātruma vektora virzienu, tad pieņem, ka paātrinājums ir pozitīvs. Ja paātrinājuma vektors ir vērsts pretēji ātruma vektoram, tad pieņem, ka paātrinājums ir negatīvs. Paātrinājuma vektors vienmēr sakrīt ar spēka vektoru, jo paātrinājumu izraisa spēks. Paātrinājuma SI mērvienība ir m/s2. Paātrinājumu var uzskatīt arī par ātruma atvasinājumu pēc laika vai ceļa otro atvasinājumu pēc laika.
Izšķir arī konstanta lieluma paātrinājumus. Piemēram, brīvās krišanas paātrinājums, kas ir apmēram 9,8 m/s2. Uz vielu, kas atrodas noteiktā centrifūgas punktā, arī iedarbojas konstants paātrinājums, kas ir atkarīgs no centrifūgas griešanās ātruma un attāluma no ass. Spēks, kas iedarbojas uz ķermeni, kurš atrodas konstanta paātrinājuma laukā, ir atkarīgs no paātrinājuma un ķermeņa masas. Spēku, kas iedarbojas uz ķermeņiem, kuri atrodas Zemes pievilkšanas spēka (gravitācijas) laukā, sauc par svaru.
Monopols
Monopols (el2 — “viens pats”; πωλεῖν — "pārdot") ir tirgus stāvoklis, kad ir tikai viens ražotājs, kura precei nav tuvu aizstājēju un tirgū pastāv barjeras jaunu uzņēmumu iesaistīšanai nozarē. Šis pārdevējs var uzlikt pats savu cenu atbilstoši interesēm, jo nav konkurences un cilvēki nevar izvēlēties lētākus pakalpojumus.